stanford-oval/wikipedia huggingface dataset:
Džumhurijat

Lehden etusivu helmikuussa 2023.
Džumhurijat (tadžikiksi Ҷумҳурият, ”Tasavalta”) on Tadžikistanin pääkaupungissa Dušanbessa ilmestyvä tadžikinkielinen sanomalehti.
Lehden ensimmäinen numero ilmestyi maaliskuussa 1925 nimellä Idi todžik (”Tadžikkien juhla”). Se sai toisesta numerostaan lähtien nimen Bedori todžik (”Tadžikkien herääminen”). Vuonna 1928 nimeksi tuli Todžikiston surh (”Punainen Tadžikistan”) ja vuonna 1955 Todžikistoni Soveti (”Neuvosto-Tadžikistan”).
Kuudesti viikossa ilmestynyt lehti oli neuvostoaikana Tadžikistanin kommunistisen puolueen keskuskomitean sekä Tadžikistanin sosialistisen neuvostotasavallan korkeimman neuvoston ja ministerineuvoston äänenkannattaja. Se oli yksi tasavallan tärkeimmistä sanomalehdistä, jonka rinnalla ilmestyivät muun muassa venäjänkielinen Kommunist Tadžikistana ja uzbekinkielinen Sovet Tojikistoni. Lehden painosmäärä oli 200 000 kappaletta vuonna 1975.
Tadžikistanin itsenäistyttyä vuonna 1991 lehti sai nimen Džumhurijat. Maan sisällissodan aikana se oli viikkoja tai kuukausia ilmestymättä ja monet toimittajat jättivät lehden. Vuonna 1995 Džumhurijatista tuli Tadžikistanin hallituksen julkaisu. Se ilmestyi aluksi kerran ja myöhemmin kahdesti ja kolmesti viikossa. Lehden levikki pysyi kuitenkin aluksi pienenä.
Džumhurijat on nykyään Tadžikistanin presidentin ja hallituksen äänenkannattaja. Se on tasavallan luetuin sanomalehti ja maan ainoa päivälehti. Viidesti viikossa ilmestyvän lehden painosmäärä oli 51 700 kappaletta helmikuussa 2023. Sen aineistoja julkaistaan myös Internet-sivustolla.
Aiheesta muualla

Lehden sivusto
Bob James

| Bob James |
| --- | --- |
 Bob James vuonna 2004.
Henkilötiedot
Syntynyt: 25. joulukuuta 1939 (ikä 84)
Ammatti:  musiikkituottaja, lauluntekijä, laulaja, sovittaja, muusikko
Muusikko
Aktiivisena:  1962–
Tyylilajit:  jazz   fuusiojazz
Soittimet:  kitara kosketinsoitin saksofoni
Yhtyeet:  Fourplay, Bob James Trio
Levy-yhtiöt:  Columbia Warner Bros.
Aiheesta muualla
bobjames.com
  [ Muokkaa Wikidatassa ] [ ohje ]  
Robert McElhiney James (s. 25. joulukuuta 1939) on yhdysvaltalainen jazz-kosketinsoittaja, sovittaja ja tuottaja.
Jazzhistorioitsija Joachim-Ernst Berendt mainitsi 1980-luvun alussa Bob Jamesin yhtenä kolmestatoista tärkeimmästä fuusiojazzpianistista.
Diskografia > Soolo

1974 One
1974 Two
1976 Three
1977 Four
1977 Heads
1978 Touchdown
1979 Lucky Seven
1980 H
1981 All Around The Town
1981 Sign Of The Times
1982 Hands Down
1983 Foxie
1983 Taxi - The Genie
1984 12
1984 The Swan
1986 Obsession
1988 Ivory Coast
1990 Grand Piano Cayon
1994 Hapgood
1997 Playin' Hooky
1999 Joy Ride
2001 Anthology
2001 Dancing On The Water
2001 Restoration
2002 Morning, Noon & Night
2003 Bob James in Hi Fi
2005 Urban Flamingo
2005 The Essential Collection 24 Smooth Jazz Classics
2009 The Very Best Of Bob James
Diskografia > Trio

1963 Bold Conceptions
1964 Explosions
1996 Straight Up
2003 Take It From The Top
Diskografia > Fourplay

1991 Fourplay
1993 Between The Sheets
1995 Elixir
1997 The Best Of Fourplay
1998 4
1999 Snowbound
2000 Yes, Please
2002 Heartfelt
2004 Journey
2006 X
2008 Energy
Diskografia > Klassinen

1984 Rameau
1988 The Scarlatti Dialogues
1989 J.S. Bach: Concertos For 2 & 3 Keyboards (Out Of Print)
Jenna Jameson

| Jenna Jameson |
| --- | --- |

Henkilötiedot
Koko nimi:  Jennifer Marie Massoli
Syntynyt: 9. huhtikuuta 1974 (ikä 50)
Pornonäyttelijä
Taiteilijanimet:  Daisy Daisy Holliday
Aktiivisena:  1993–2006
Elokuvien määrä:  150
Seksuaalinen suuntaus:  Biseksuaali
Silmien väri:  Sininen
Hiusten väri:  Vaalea
Mitat:  80D-55-84 cm
Pituus:  170 cm
Paino:  50 kg
Aiheesta muualla
Kotisivut
IMDb
Jenna Jameson, syntymänimeltään Jennifer Marie Massoli (s. 9. huhtikuuta 1974 Las Vegas, Nevada) on yhdysvaltalainen entinen pornonäyttelijä. Hän oli Penthouse-lehden kuukauden Penthouse Pet -malli tammikuussa 2004.
Elämä

Jenna Jamesonin isä oli poliisi ja äiti showtanssija. Jamesonin äiti kuoli syöpään Jennan ollessa vasta 2-vuotias. Jennan ollessa teini-ikäinen hänet raiskattiin kaksi kertaa. Ensimmäisellä kerralla tekijänä oli joukko poikia jalkapallo-ottelun jälkeen ja toisella kerran Jamesonin poikaystävän setä. Jameson opiskeli balettia, mutta suuntautui myöhemmin alastontanssijaksi. Isän ahdistelu on usein liitetty osaksi syytä tähän ratkaisuun.kenen mukaan? Ensimmäinen työnantaja oli Crazy Horse, ja 20-vuotiaana hän poseerasi kuuluisimmissa miestenlehdissä (muun muassa Hustler, Penthouse, High Society ja Cheri). Hän kiinnostui Hardcore-elokuvien tekemisestä, ja palkkasodanselvennä jälkeen hän allekirjoitti sopimuksen Wicked Picturesin kanssa. Hän vaihtoi nimensä Jameson-viskin innoittamana.
20. joulukuuta 1996 Jameson meni naimisiin pornonäyttelijä Rodney Hopkinsin (taiteilijianimeltään Brad Armstrong) kanssa. He erosivat vuonna 2001. Vuonna 2003 Jameson avioitui pornonäyttelijä Jay Grdinan (taiteilijanimeltään Justin Sterling) kanssa. Jameson seurusteli vapaaottelija Tito Ortizin kanssa. 16. maaliskuuta 2009 Jameson ja Ortiz saivat kaksospojat. Jameson ilmoitti elokuussa 2016 odottavansa kolmatta lastaan silloiselle miehelleen Lior Bittonille. Batel Lu Bitton -niminen tytär syntyi 6. huhtikuuta 2017. Jameson avioitui toukokuussa 2023 Jessi Lawlessin kanssa Las Vegasissa ja he hakivat avioeroa jo keväällä 2024.
Vuonna 2010 hän ilmoitti lopettavansa pornokuvaukset, mutta pyörsi rahapulassa päätöksensä.
Jamesonin elämästä on tehty elämäkertakirja Erotiikan ammattilainen: Seksitähden päiväkirja vuonna 2004. Jameson on esiintynyt cameorooleissa myös muun muassa Howard Sternistä kertovassa elokuvassa Howard Sternin intiimit osat. Vuonna 2002 hän lainasi äänensä pornonäyttelijä Candy Suxxxille Grand Theft Auto: Vice City -pelissä.
Jamesonilla diagnosoitiin tammikuussa 2022 Guillan-Barrén oireyhtymä, eli monihermojuuritulehdus, jonka johdosta hän ei pysty seisomaan omin jaloin.
Kirjallisuutta

Jameson, Jenna & Strauss, Neil: Erotiikan ammattilainen: Seksitähden päiväkirja.  ((How to make love like a porn star: Cautionary tale, 2004.) Kääntäjä: Tapani Lahtinen)  Helsinki:  Readme.fi, 2006.  ISBN 952-5592-57-X
Aiheesta muualla

Wikimedia Commonsissa on kuvia tai muita tiedostoja aiheesta .
ClubJenna - viralliset kotisivut
Jenna Jameson United States
Jenna Jameson Myspacessa (englanniksi)
Jenna Jameson Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Espanja  Ranska  BnF data  Katalonia  Saksa  Yhdysvallat  Ruotsi  Korea  Alankomaat  Puola  Portugali 
Taiteenala:  MusicBrainz 
Henkilöt:  Deutsche Synchronkartei  Elonet 
Muut:  SNAC  IdRef
Japanin 25. armeija

Japanin 25. armeija oli Japanin asevoimien yhtymä toisessa maailmansodassa.
Kenraaliluutnantti Tomoyuki Yamashitan komentama armeija oli sijoitettu Japanin julistaessa sodan liittoutuneille Indokiinaan, Hainanin saarelle ja Kantoniin. Siihen kuulunut 56. divisioona oli edelleen Japanissa, mistä se siirrettiin 16. helmikuuta osaksi Burmassa olevaa 15. armeijaa. Armeijan loput divisioonat keisarillinen kaartindivisioona sekä 5. ja 18. divisioona vastasivat Malesian, Singaporen, Brittiläisen Borneon sekä Singaporen valtauksen päätyttyä Sumatran eteläosien valtaamisesta. Armeijaan oli liitetty maavoimien 3. ilma-armeijakunta (354 lentokonetta) ja  sen tukena oli eteläisen laivaston osastoja sekä laivaston 22. lennoston lentokoneet. Laivaston lennostoon kuuluivat Mihoron ja Genzan lentorykmentit, joissa kummassakin 48 kevyttä pommikonetta sekä sen lisäksi sillä oli käytössään laivaston 21. lennostoon kuulunut osasto Kanoyan lentorykmentistä (42 pommikonetta). 22. lennoston esikunnan alaisuudessa oli vielä 36 hävittäjää ja kuusi tiedustelukonetta eli laivaston ilmavoimilla oli armeijan tukena kaikkiaan 180 lentokonetta.
Armeijaa kuljettaneen laivasto-osaston mukana olivat lisäksi vesilentokoneiden emälaivat Kimikawamaru, Sanyomaru ja Sagaramaru, joilla oli yhteensä 30 vesilentokonetta, jotka soveltuivat tiedustelu- ja tulenjohtotehtäviin.
Organisaatio

25. armeijan esikunta (kenraaliluutnantti T. Yamashita)
Keisarillinen kaartindivisioona (mekanisoitu) (kenraaliluutnantti T. Nishimura)
12 649 miestä ja 914 ajoneuvoa
5. mekanisoitu divisioona (kenraaliluutnantti T. Matsui)
15 342 miestä ja 1 008 ajoneuvoa
18. divisioona (hevosvetoinen) (kenraaliluutnantti R. Mutaguchi)
22 206 miestä, 33 ajoneuvoa ja 5 707 hevosta
1. erillinen panssaritorjuntapataljoona
8 kappaletta erillisiä panssarintorjuntakomppanioita
3. panssariryhmä
79 keskiraskasta Type 97 Chi-Ha -panssarivaunua (57 mm tykki), 100 kevyttä Type 95 Ha-Gō -panssarivaunua (37 mm tykki) ja vähintään 238 muuta ajoneuvoa
1. panssarirykmentti, jossa kolme keskiraskasta ja yksi kevyt panssarikomppania
2. panssarirykmentti (siirretty 29. tammikuuta 1942 16. armeijaan)
6. keskiraskas panssarirykmentti
14. kevyt panssarirykmentti
tukevat osat
3. erillinen vuoristotykistörykmentti
3. ja 18. raskas kenttätykistörykmentti
21. raskas kenttätykistöpatteristo
William James

William James (1906).
William James (11. tammikuuta 1842 – 26. elokuuta 1910) oli yhdysvaltalainen psykologi ja filosofi sekä pragmatismin perustaja yhdessä C. S. Peircen kanssa. James toimi Harvardin yliopiston professorina vuodesta 1876 lähtien kuolemaansa saakka. Häntä pidetään modernin psykologian isänä. William Jamesin veli Henry James oli eräs Yhdysvaltain tunnetuimpia kirjailijoita. William James Sidis oli hänen kummipoikansa.
James oli empiristi ja asetti perustaksi sen, mikä sisältyy välittömään kokemukseen. Filosofiassa jamesläinen ontologia oli pluralismia. Filosofisesti Jamesia pidetään idealismin ja Peirceä realismin kannattajana. Jamesin mukaan pragmatismi on panteistinen filosofia.
Suomennetut teokset

Pragmatismi: Uusi nimitys eräille vanhoille ajattelutavoille.  ((Pragmatism: A New Name for Some Old Ways of Thinking, 1907.) Suomentanut K. W. Silfverberg)  Helsinki:  Otava, 1913.
Sielutiede ja kasvatus: Puheita opettajille.  (Suomentanut J. Hollo)  Porvoo:  WSOY, 1913.
Elämän ihanteita: Puheita opiskeleville.  (Englanninkielestä suomentanut Juho Hollo (2. painos 1920))  Porvoo:  WSOY, 1916.
Uskonnollinen kokemus moninaisuudessaan. Luentosarja.  ((The Varieties of Religious Experience. A Study in Human Nature, 1902.) Suomentanut Hannes Leiviskä)  Jyväskylä:  Gummerus, 1914.
Ihmisen kuolemattomuus.  ((Human Immortality. Two Supposed Objections to the Doctrine, 1897.) Kuudennesta painoksesta suomentanut Aksel Rainio)  Porvoo:  WSOY, 1922.
Sielutiede ja kasvatus.  (Suomentanut J. Hollo. 2. painos. Sivistys ja tiede 53)  Porvoo:  WSOY, 1926.
Uskonnollinen kokemus.  ((The Varieties of Religious Experience. A Study in Human Nature, 1902.) Suomentanut Elvi Saari)  Hämeenlinna:  Karisto, 1981.  ISBN 951-23-1757-5
Onko ”tietoisuutta” olemassa?.  ((Does ”Consciousness” Exist?, 1904.) Suomennos: Salla Rissanen)  Jyväskylä:  Jyväs-Ainola, 2008.  ISBN 978-952-5353-35-8
Pragmatismi – uusi nimi eräille vanhoille ajattelutavoille.  ((Pragmatism. A New Name for Some Old Ways of Thinking, 1907.) Suomentanut Antti Immonen)  Tampere:  Eurooppalaisen filosofian seura, 2008.  ISBN 978-952-5503-30-2
Todellisen moneus.  (A Pluralistic Universe, 1909)  Suomentanut Hannu Poutiainen. Basam Books, 2021.  ISBN 978-952-7337-76-9
Kirjallisuutta

Pihlström, Sami: Usko, järki ja ihminen. Uskonnonfilosofisia esseitä.  Helsinki:  Suomalainen teologinen kirjallisuusseura, 2001.  ISBN 952-9791-41-0
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Norja  Chile 2  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola 2  Portugali  Vatikaani 2 
Tieteilijät:  CiNii  Mathematics Genealogy Project 
Taiteenala:  ULAN 
Henkilöt:  Deutsche Biographie  DDB  Trove 
Muut:  NARA  SNAC  IdRef
Easter Parade

”Easter Parade” (suom. Pääsiäisparaati) on Irving Berlinin säveltämä ja sanoittama musiikkikappale vuoden 1933 Broadway-revyystä As Thousands Cheer. Laulu esitettiin näytelmän ensimmäisen näytöksen viimeisessä kohtauksessa, joka kuvasi pääsiäisparaatia New Yorkin Fifth Avenuella. Sen esittivät Marilyn Miller ja Clifton Webb.
Berlin oli säveltänyt kappaleen viisitoista vuotta aikaisemmin ja julkaissut sen nimellä ”Smile and Show Your Dimple”, mutta sävellys ei ollut menestynyt. As Thousands Cheer -näytelmään hän kirjoitti uuden sanoituksen, ja ”Easter Paradesta” tuli näytelmän menestynein kappale. Kappale on myöhemmin esitetty elokuvissa Ravintola Vapaa-aika (1942) ja Sinun kanssasi kahden (1948).
Japaninjänis

| Japaninjänis |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jäniseläimet Lagomorpha
Heimo::  Jänikset Leporidae
Suku::  Jänikset Lepus
Laji::  brachyurus
Kaksiosainen nimi
 Lepus brachyurus  Temminck, 1845 

Infobox OKNimi-testi OKIUCN-testi OK: 
Japaninjänis (Lepus brachyurus) on pienikokoinen Japanissa elävä jänislaji. Se painaa noin 2,5 kg. Japaninjäniksestä tunnetaan useita eri värimuotoja tumman ruskeanharmaasta punaruskeaan. Pohjoisimmat alalajit muuttuvat talvella valkoisiksi.
Japaninjänistä tavataan muilla Japanin pääsaarilla paitsi Hokkaidolla.
Dystos (kaupunki)

| Dystos> Δύστος |
| --- | --- |
 Dýstos-järveä ja antiikin Dystoksen kaupungin kukkula.
Sijainti
 Dystos
Koordinaatit:  38°21′19″N, 24°8′43″E
Valtio:  Kreikka
Paikkakunta:  Dýstos, Kými-Alivéri, Euboia, Keski-Kreikka
Historia
Tyyppi:  kaupunki
Kulttuuri:  antiikki
Alue:  Euboia
Pinta-ala:  0,05 km²
Dystos (m.kreik. Δύστος, lat. Dystus) oli antiikin aikainen kaupunki ja kaupunkivaltio (polis) Euboian saarella Kreikassa. Se sijaitsi nykyisen Kými-Alivérin kunnan alueella lähellä nykyistä Dýstoksen kylää.
Maantiede

Dystoksen poliksen kaupunkikeskus sijaitsi nykyisin Dýstos-järvenä tunnetun järven itärannalla keskellä soista tasankoa, itään Eretriasta ja noin kolme kilometriä kaakkoon nykyisestä Dýstoksen kylästä. Kaupunki oli rakennettu kartiomaiselle kallioiselle kukkulalle, jonka korkeus on noin 300 metriä. Antiikin aikana tasangon soita ja järveä on yritetty ilmeisesti kuivattaa.
Dystoksen kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.
Historia

Arkeologisten löytöjen perusteella Dystoksen paikalla on ollut asutusta jo esihistoriallisella ajalla. Kaupunki perustettiin uudelleen arkaaisella kaudella. Antiikin aikaisessa perinteessä Dystoksen perustajina pidettiin eteläistä Euboiaa asuttaneita dryopeja. Kaupungin kansalaisesta käytettiin etnonyymiä Dystios (Δύστιος).
Dystoksen myöhemmistä vaiheista ei tiedetä antiikin lähteiden kautta juuri mitään. Klassisen kauden jälkipuoliskolla 300-luvulla eaa. kaupungista oli tullut Eretrian demos. Dystos oli olemassa edelleen hellenistisellä ja roomalaisella kaudella. Keskiajalla samalla kukkulalla oli venetsialainen linna. Paikan arkeologiset kaivaukset aloittivat saksalaiset arkeologit vuonna 1895.
Rakennukset ja löydökset

Dystoksen kaupunkia on säilynyt suhteellisen hyvin. Sen kaupunkikukkula on ollut ympäröity torneilla varustetuilla muureilla, jotka on ajoitettu 300-luvulle eaa. ja jotka ovat sulkeneet sisäänsä noin viiden hehtaarin kokoisen alueen. Muureista on löydetty laajoja osia, yhteensä noin kaksi kolmasosaa niiden pituudesta. Parhaiten säilynyt osuus on muurien itäosassa, jossa niitä on säilynyt noin kolmen metrin korkeudelta, ja jossa on myös portin jäänteet. Kukkulan korkein kohta muodosti akropoliin, joka oli ympäröity erillisillä muureilla. Alakaupunki sijaitsi alemmilla rinteillä. Kaupungin agora eli tori ja kauppapaikka sijaitsi oletettavasti kaupungin pohjoisosassa. Kaupungin paikalla on myös lukuisten talojen jäänteitä. Niistä tärkeimmät ovat niin kutsutut Talo K 500-luvulta eaa. ja Talo J, joka on taloista suurikokoisin, kaupungin kaakkoisosassa noin 300-luvulta eaa. Kaupungin hautausmaita on löydetty kukkulan juurelta.
Dýstos-järveä ja antiikin Dystoksen kaupungin kukkula (vasemmalla).
Dzūkijan kansallispuisto

Dzūkijan kansallispuiston sijainti Liettuassa
Niemenin mutka Varėnan kunnallispiirin Merkinen seudulla. Niemenin vesistön jokiluonto käsittää osan kansallispuiston alueesta.
Dzūkijan kansallispuisto (liett. Dzūkijos nacionalinis parkas) on alueeltaan suurin Liettuan kansallispuistoista. Tämä pinta-alaltaan 585,19 neliökilometrin suuruinen kansallispuisto sijaitsee maan eteläosassa Alytusin läänin Varėnan kunnallispiirin alueella. Varsinaisen kansallispuiston vieressä sijaitsee tiukemmin suojeltu Čepkeliain luonnonpuisto.
Kuvia

Kansallispuiston suoluontoa.
Silta joen yli.
Aiheesta muualla

Kuvia tai muita tiedostoja aiheesta Dzūkijan kansallispuisto Wikimedia Commonsissa
LT034 - Dzukija National Park (Arkistoitu – Internet Archive) (englanniksi) (birdlife.org)
Lyhyesti Liettuan kansallispuistoista (Arkistoitu – Internet Archive) (englanniksi) (visitlithuania.net)
The Eagle and Child

The Eagle and Childin julkisivu ja nimikyltti.
Huone, jossa Inklings-ryhmä tapasi kokoontua.
The Eagle and Child (kutsumanimeltään ”Bird and Baby”) on 1600-luvulla perustettu pub St Giles -kadun varrella Oxfordissa, Englannissa. Se tunnetaan erityisesti Inklings-kirjailijaryhmän kokoontumispaikkana.
Rakennus on toiminut pubina vuodesta 1650 lähtien. Nykyistä nimeään se on kantanut ainakin vuodesta 1684 lähtien, jolloin Richard Platt sai säilyneiden asiakirjojen mukaan luvan käyttää kylttiä, johon on kuvattuna kruunu ja kotkan kantama lapsi. Aihe on peräisin Derbyn jaarlin vaakunasta. Pubi oli vuosisatoja University Collegen omistuksessa, kunnes se myytiin vuonna 2004 St John’s Collegelle.
Inklings-ryhmä, johon kuuluivat muun muassa C. S. Lewis ja J. R. R. Tolkien, piti The Eagle and Childin perähuoneessa, ”The Rabbit Roomissa”, vapaamuotoisia tapaamisia tiistaiaamupäivisin 1930-luvulta alkaen. Ryhmän varsinaiset kokoukset, joissa jäsenet lukivat toisilleen keskeneräisiä töitään, pidettiin torstai-iltaisin Lewisin luona Magdalen Collegessa. Torstain kokoontumiset lopetettiin vuonna 1949, mutta pubitapaamisia jatkettiin edelleen, tiistaisin tai maanantaisin. Vuonna 1962 Inklings siirtyi St Gilesin yli Lamb and Flagiin, kun perähuone avattiin yleiseen käyttöön. The Eagle and Childia laajennettiin niin, että entisen perähuoneen läpi pääsee nyt pubin perälle rakennettuihin uusiin tiloihin.
Aiheesta muualla

Kuvia tai muita tiedostoja aiheesta The Eagle and Child Wikimedia Commonsissa
Emilia Eberle

Emilia Eberle
Emilia Eberle (s. 4. maaliskuuta 1964 Arad) on entinen romanialainen telinevoimistelija ja olympiamitalisti. Hän saavutti 12 arvokisamitalia vuosina 1978–1980.
Eberle saavutti Moskovan 1980 olympialaisissa kaksi hopeamitalia. Joukkuekilpailussa Romania sijoittui hopealle ja Eberle oli joukkueensa paras kerättyään kaikista voimistelijoista neljänneksi eniten pisteitä. Henkilökohtaisessa moniottelussa, jonka pisteisiin laskettiin mukaan puolet joukkuekilpailussa kerätyistä pisteistä, hän putosi kuudenneksi 78,400 pisteellä ja joukkuetovereista Nadia Comăneci nousi hänen edelleen. Toisen hopeamitalinsa Eberle saavutti nojapuilla, jossa hän kokosi 19,850 pistettä ja hävisi vain itäsaksalaiselle Maxi Gnauckille. Permannolla Eberle oli viides 19,750 pisteellä ja puomilla kuudes 19,400 pisteellä.
Strasbourgin MM-kilpailuissa 1978 Eberle saavutti hopeaa joukkuekilpailussa sekä pronssia puomilla, nojapuilla ja permannolla. Kööpenhaminan EM-kilpailuissa 1979 hän saavutti hopeaa moniottelussa, puomilla ja nojapuilla. Fort Worthin MM-kilpailuissa 1979 hän voitti kultaa joukkuekilpailussa ja permannolla sekä saavutti pronssia nojapuilla.
Sara Däbritz

| Mitalit | Mitalit | Mitalit |  |
| --- | --- | --- | --- |
|  Sara Däbritz |  Sara Däbritz |  Sara Däbritz |  |
Maa:   Saksa
Naisten jalkapallo
| EM-kilpailut  | EM-kilpailut  | EM-kilpailut  |  |
|  Kultaa | Ruotsi 2013 | Jalkapallo |  |
|  Hopeaa | Englanti 2022 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | Jalkapallo |  |
Sara Däbritz (s. 15. helmikuuta 1995 Amberg) on saksalainen jalkapalloilija, pelipaikaltaan keskikenttäpelaaja. Hän on pelannut Saksan naisten maajoukkueessa syyskuun 2022 puoliväliin mennessä 93 maaottelua ja tehnyt niissä 17 maalia. Hän voitti EM-kultaa 2013. Vuoden 2015 MM-kilpailujen alkulohko-otteluissa hän teki maajoukkueuransa ensimmäiset maalit. Hän voitti olympiakultaa Rio de Janeiron olympialaisissa 2016. MM-kilpailuissa 2019 hän pelasi Saksan kaikki viisi ottelua alusta loppuun ja teki kolme maalia. Hän pelasi EM-kilpailuissa 2022 Saksan kaikki kuusi ottelua ja saavutti hopeaa Englannille loppuottelussa kärsityn jatkoaikatappion jälkeen. Vuonna 2012 Däbritz pelasi alle 17-vuotiaiden MM-kisoissa, joissa Saksa sijoittui neljänneksi.
Däbritz on kotimaansa sarjoissa edustanut SC Freiburgia tammikuusta 2012 kesään 2015 ja Bayern Müncheniä kausina 2015–2019. Vuodesta 2019 Däbritz on pelannut Ranskassa. Kausina 2019–2022 hän edusti Paris Saint-Germainia ja kesällä 2022 hän siirtyi Lyoniin.
Aiheesta muualla

Kuvia tai muita tiedostoja aiheesta Sara Däbritz Wikimedia Commonsissa
Saksan joukkue – Jalkapallon naisten EM-kilpailut 2013
1 Angerer |
2 Schmidt |
3 Bartusiak |
4 Maier |
5 Krahn |
6 Laudehr |
7 Behringer |
8 Keßler |
9 Lotzen |
10 Marozsán |
11 Mittag |
12 Schult |
13 Okoyino |
14 Linden |
15 Cramer |
16 Leupolz |
17 Henning |
18 Huth |
19 Bajramaj |
20 Goeßling |
21 Benkarth |
22 Wensing |
23 Däbritz |
Valmentaja Neid
Saksan joukkue – Jalkapallon naisten MM-kilpailut 2015
1 Angerer |
2 Schmidt |
3 Bartusiak |
4 Maier |
5 Krahn |
6 Laudehr |
7 Behringer |
8 Bremer |
9 Lotzen |
10 Marozsán |
11 Mittag |
12 Schult |
13 Šašić |
14 Peter |
15 Cramer |
16 Leupolz |
17 Henning |
18 Popp |
19 Petermann |
20 Goeßling |
21 Benkarth |
22 Kemme |
23 Däbritz |
Valmentaja Neid
Saksan joukkue – Kesäolympialaiset 2016
1 Schult |
2 Henning |
3  Bartusiak |
4 Maier |
5 Krahn |
6 Laudehr |
7 Behringer |
8 Goeßling |
9 Popp |
10 Marozsán |
11 Mittag |
12 Kemme |
13 Däbritz |
14 Peter |
15 Islacker |
16 Leupolz |
17 Kerschowski |
18 Benkarth |
19 Huth |
Valmentaja Neid
Saksan joukkue – Jalkapallon naisten EM-kilpailut 2017
1 Schult |
2 Henning |
3 Hendrich |
4 Maier |
5 Peter |
6 Demann |
7 Simon |
8 Goeßling |
9 Islacker |
10 Marozsán |
11 Mittag |
12 Benkarth |
13 Däbritz |
14 Blässe |
15 Doorsoun |
16 Dallmann |
17 Kerschowski |
18 Petermann |
19 Huth |
20 Magull |
21 Weiß |
22 Kemme |
23 Kayikci |
Valmentaja Jones
Saksan joukkue – Jalkapallon naisten MM-kilpailut 2019
1 Schult |
2 Simon |
3 Hendrich |
4 Maier |
5 Hegering |
6 Oberdorf |
7 Schüller |
8 Goeßling |
9 Huth |
10 Marozsán |
11 Popp |
12 Benkarth |
13 Däbritz |
14 Elsig |
15 Gwinn |
16 Dallmann |
17 Schweers |
18 Leupolz |
19 Bühl |
20 Magull |
21 Frohms |
22 Knaak |
23 Doorsoun |
Valmentaja Voss-Tecklenburg
Saksan joukkue – Jalkapallon naisten EM-kilpailut 2022
1 Frohms |
2 Kleinherne |
3 Hendrich |
4 Lattwein |
5 Hegering |
6 Oberdorf |
7 Schüller |
8 Lohmann |
9 Huth |
10 Freigang |
11 Popp |
12 Schult |
13 Däbritz |
14 Anyomi |
15 Gwinn |
16 Dallmann |
17 Rauch |
18 Waßmuth |
19 Bühl |
20 Magull |
21 Berger |
22 Brand |
23 Doorsoun |
Valmentaja Voss-Tecklenburg
Saksan joukkue – Jalkapallon naisten MM-kilpailut 2023
1 Frohms |
2 Hagel |
3 Hendrich |
4 Kleinherne |
5 Hegering |
6 Oberdorf |
7 Schüller |
8 Lohmann |
9 Huth |
10 Freigang |
11 Popp |
12 Berger |
13 Däbritz |
14 Lattwein |
15 Nüsken |
16 Anyomi |
17 Rauch |
18 Leupolz |
19 Bühl |
20 Magull |
21 Johannes |
22 Brand |
23 Doorsoun |
Valmentaja Voss-Tecklenburg
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa